પૂર્વ પાસ કન્વીનર અને બે અઠવાડિયા પહેલાં ભાજપ સાથે જોડાયેલા નિખિલ સવાણીએ પણ સોમવારે સવારે ભાજપમાંથી રાજીનામું આપી દીધું હતું. આ સાથે જ તેમણે ભાજપ પર આકરા પ્રહારો કરતાં કહ્યું હતું કે, ભાજપને ચૂંટણી પહેલા જ પાટીદારો યાદ આવે છે. ચૂંટણી પહેલા જ શા માટે તેમણે હકારાત્મક વલણ અપનાવ્યું? હું પહેલા પણ હાર્દિક સાથે હતો અને આજે પણ હાર્દિક સાથે છું. આ સાથે જ તેમણે રાહુલ ગાંધીને મળવાની ઇચ્છા પણ વ્યક્ત કરી હતી, તેમણે કહ્યું હતું કે, હું રાહુલ ગાંધીની અપોઇન્ટમેન્ટ લેવાનો પ્રયત્ન કરીશ અને જો મુલાકાત શક્ય બની તો તેમની સામે મારો પોઇન્ટ ઓફ વ્યુ મુકીશ.